Virallinen lehti nro C 323 , 04/12/1995 s. 0035



A4-0255/95 Päätös neuvoston yhteisestä kannasta, joka koskee neuvoston päätöstä käynnistää Euroopan audiovisuaalisten ohjelmien teollisuuden ammattilaisten koulutusohjelma (MEDIA II - Koulutus) (C4-0373/95 - 95/0026(SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan (C4-0373/95 - 95/0026(SYN)), - ottaa huomioon ensimmäisessä käsittelyssä ((EYVL C 166, 3.7.1995, s. 192)) esittämänsä lausunnon komission ehdotuksesta neuvostolle (KOM(95)0523) ((EYVL N:o C 108, 29.4.1995, s. 4)), - on antanut lausunnon neuvostolle EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan suosituksen toiseen käsittelyyn (A4-0255/95), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) johdanto-osan kahdeskymmeneskuudes kappale a (uusi) >EP:n äänestyksessä hyväksytty teksti> (26 a) määräykset, ohjelmat ja investointien kannustustoimenpiteet tulisi koordinoida Euroopan neuvoston ja Unescon kaltaisten toimielinten kanssa ja erityistä huomiota tulisi kiinnittää Keski- ja Itä-Euroopan maiden etuihin, (Tarkistus 2) 2 artiklan 1 kohdan toinen luetelmakohta >Alkuperäinen teksti> - uuden teknologian käyttö ja kehittäminen lisäarvoltaan huomattavien kaupallisten ja taiteellisten ohjelmien tuottamiseksi. >EP:n äänestyksessä hyväksytty teksti> - uuden multimedia-, elokuva- ja televisioteknologian käyttö ja kehittäminen lisäarvoltaan huomattavien kaupallisten ja taiteellisten ohjelmien tuottamiseksi täydentäen peruskoulutusta audiovisuaalisella alalla - käsikirjoitusten laatiminen ja tietojen ja kokemusten vaihtaminen lineaarisen ja interaktiivisen kerronnan alalla. (Tarkistus 3) 2 artiklan 2 kohta >Alkuperäinen teksti> 2. Yhteistyön ja taitotiedon vaihdon kehittäminen osapuolten välillä, joita koulutus koskee: koulutuslaitokset, ammatillinen ala ja yritykset. >EP:n äänestyksessä hyväksytty teksti> 2. Yhteistyön ja taitotiedon vaihdon kehittäminen luomalla verkostoja osapuolten välillä, joita koulutus koskee: koulutuslaitokset, ammatillinen ala ja yritykset, ja kehittämällä kouluttajien koulutusta ottaen huomioon näkökulmat, jotka ovat omiaan edistämään audiovisuaalisen kielen parempaa ymmärtämystä ja stimuloimaan luovuutta, ja ottaen huomioon kaikentyyppisten ja - tasoisten koulutusjärjestelmien väliset tarpeelliset yhteydet. Näiden verkostojen on asetettava ihmisten vaihto etusijalle lisätäkseen Euroopan elokuva-alan markkinoiden ja niillä toimivien yritysten tietämystä. (Tarkistus 4) 2 artiklan 2 kohta a (uusi) >EP:n äänestyksessä hyväksytty teksti> 2a. Huolehtiminen siitä, että audiovisuaalisen alan aloitteiden rinnalla jokaisella jäsenvaltiolla on alan tarpeisiin sopeutettua taitotietoa ja mahdollisuus tarjota tarkoituksenmukaisia tilaisuuksia niille, jotka haluavat hankkia koulutusta. (Tarkistus 5) 3 artikla >Alkuperäinen teksti> Niiden, jotka saavat yhteisön tukea ja osallistuvat liitteessä määritellyn toiminnan toteuttamiseen, on osallistuttava huomattavassa määrin rahoitukseen (vähintään 50 prosenttia). Asianmukaisesti perustelluissa poikkeustapauksissa tämä osuus voi olla alimmillaan 25 prosenttia. Yhteisön rahoitusosuus määritellään kunkin suunnitellun toimintamuodon kustannusten ja luonteen mukaan. Viitteellinen rahoitusmäärä tämän ohjelman toteuttamiseksi 1 artiklassa tarkoitettuna ajanjaksona on 45 miljoonaa ecua. Budjettivallan käyttäjä myöntää vuosittaiset määrärahat rahoitusnäkymien asettamissa rajoissa. >EP:n äänestyksessä hyväksytty teksti> Niiden, jotka saavat yhteisön tukea ja osallistuvat liitteessä määritellyn toiminnan toteuttamiseen, on osallistuttava huomattavassa määrin rahoitukseen (vähintään 25 prosenttia). Tähän periaatteeseen voidaan tehdä poikkeuksia yhteistyön ja taitotiedon vaihdon rohkaisemiseksi koulutuksessa mukana olevien osapuolten kesken. Yhteisön rahoitusosuus määritellään kunkin suunnitellun toimintamuodon kustannusten ja luonteen mukaan. Enimmäismäärät on määritelty liitteessä. Tämän ohjelman toteuttamiseen varataan 58 miljoonaa ecua. Budjettivallan käyttäjä määrittää vuosittaiset määrärahat ottaen huomioon Euroopan yhteisöjen yleiseen talousarvioon sovellettavan varainhoitoasetuksen 2 artiklassa tarkoitetut moitteettoman varainhoidon periaatteet. (Tarkistus 6) 6 artiklan 4 kohdan toinen alakohta >EP:n äänestyksessä hyväksytty teksti> Tässä kertomuksessa erityisesti selvitetään yhteisön myöntämän tuen avulla aikaansaatu lisäarvo ja työllisyysvaikutus. (Tarkistus 7) Liitteen 1.-1 kohta (uusi) >EP:n äänestyksessä hyväksytty teksti> 1. -1 Tuotanto-, ohjaus- ja kirjoitusmenetelmien koulutus Tämän koulutuksen tarkoitus on tarjota mahdollisuus taitotiedon ja kokemusten vaihtoon audiovisuaalisen alan ammattilaisten (tuottajien, ohjaajien, käsikirjoittajien) kesken. (Tarkistus 8) Liitteen 1.2a kohta (uusi) >EP:n äänestyksessä hyväksytty teksti> 1. 2a. Euroopan kulttuurista näkökulmaa käsittelevä koulutus Tämä koulutus pyrkii kehittämään alan ammattilaisten kykyä ymmärtää audiovisuaalisten teosten eurooppalainen kulttuurinen ulottuvuus, jotta he kehittävät kykyään puhutella eurooppalaista eikä pelkästään kansallista yleisöä. (Tarkistus 11) Liitteen 1.2b kohta (uusi) >EP:n äänestyksessä hyväksytty teksti> 1. 2b. Jatkokoulutusta työharjoittelun muodossa Ammattilaisille olisi annettava mahdollisuus helpottaa ammatillisista jatkokoulutuslaitoksista valmistuneiden pääsyä mukaan Euroopan audiovisuaaliteollisuuteen. Ehdotetut toimenpiteet ovat - sellaisten ohjelmien ja koulutuslaitosten edistäminen, joissa opiskelijat tekevät yhteistyötä Euroopan audiovisuaalialan yritysten kanssa - koulutustoimenpiteiden verkostoinnin ja audiovisuaalialan koulutuslaitoksista valmistuneiden liikkuvuuden edistäminen toteuttamalla työharjoittelua muiden jäsenvaltioiden yritysten kanssa. (Tarkistus 9) Liitteen 2.1 kohdan ensimmäinen alakohta >Alkuperäinen teksti> Ohjelman toteuttamiseksi komissio toimii tiiviissä yhteistyössä jäsenvaltioiden kanssa. Komissio kuulee myös osapuolia, joita asia koskee. Se pitää huolen siitä, että ohjelmaan osallistuvien ammattilaisten jakauma kuvastaa tasapuolisesti Euroopan sivistyksellistä monimuotoisuutta. >EP:n äänestyksessä hyväksytty teksti> Ohjelman toteuttamiseksi komissio toimii tiiviissä yhteistyössä jäsenvaltioiden kanssa. Komissio kuulee myös osapuolia, joita asia koskee. Se pitää huolen siitä, että ohjelmaan osallistuvien ammattilaisten jakauma kuvastaa kyseisten henkilöiden tasapuolista valintaa sellaisten arviointiperusteiden pohjalta, jotka takaavat tasa-arvoiset mahdollisuudet (käyttäen perusteellisia seuranta- ja arviointimenettelyjä) ja että tämä jakauma kuvastaa riittävän hyvin Euroopan sivistyksellistä monimuotoisuutta. (Tarkistus 10) Liitteen 2.2 kohdan toinen alakohta >Alkuperäinen teksti> Yhteisön rahoitusosuus, joka on enintään 50 prosenttia (asianmukaisesti perustelluissa poikkeustapauksissa enintään 75 prosenttia) koulutuksen kokonaiskustannuksista, sijoittuu julkisten ja/tai yksityisten osapuolten kanssa toteutettavan yhteisen rahoituksen puitteisiin. >EP:n äänestyksessä hyväksytty teksti> Rahoitusosuus, joka on enintään 75 prosenttia koulutuksen kokonaiskustannuksista, sijoittuu julkisten ja/tai yksityisten osapuolten kanssa toteutettavan yhteisen rahoituksen puitteisiin.